Document ID: /roh_data/filtered/fineweb-2-filterrobots_roh.jsonl.gz/41930

Auto cupitgà – dus persunas cun levas fin mezgrevas blessuras
- Sonda, 15.7.2017, 14:57
Sin la via dal Flüela è in auto cupitgà la notg sin sonda. Ils passagiers èn sa blessads levamain fin mezgrevamain.
Vers las quatter da la damaun era il manischunz da 24 onns en viadi cun ses bab en direcziun da Susch. Quai ha communitgà la Polizia chantunala.
Sut Chanta Sura è el ì, per motivs che n’èn anc betg enconuschent, memia ferm a dretga ed è collidà cun in post da metal. Suenter è l’auto cupitgà. Ils dus passagiers èn vegnids purtads a l’ospital da Scuol. L’auto è cumplettamain donnegià.